El Consell Agrari rep el personal que treballarà en la millora dels camins agrícoles
28 de juny 2021

![Imagen sin texto alternativo.](/media/rqud41ld/82-c_caminossepe.jpg)  
  

La presidenta del Consell Agrari, Ana María Quesada i representants del Consell han rebut este matí les 58 persones que compondran els cinc grups encarregats de la neteja i millora de camins rurals i agrícoles. Esta acció ha sigut subvencionada pel Servici Públic d’Ocupació Estatal (SEPE) amb un import de 240.000 euros.

El personal treballarà des de l'1 de juliol fins al 23 de setembre en tres àrees diferents. D'una banda, la zona humida de la Marjal d’Almardà-Almenara, el camí Rocafull, Mangraners i Tres Eres. D'altra banda, en la zona de Montíber, que treballaran en el camí Motíber, en els camins La Torreta i dels Gossos. I, finalment, en el camí de Sagunt a Les Valls, el de la Victòria i el de la Rel. A més, el primer dia treballaran en el camí d'accés al Grau Vell, a causa de la gran quantitat de peticions i, també, en la zona d'horts urbans del municipi.

La presidenta del Consell Agrari, Ana Maria Quesada, ha explicat que «**el primer dia estarem treballant en l'accés del Grau Vell perquè hem rebut nombroses peticions, pels canyars crescuts que hi ha a banda i banda i començarem per allí**».

En eixe sentit, Quesada ha volgut donar-los la benvingut personalment: «**Els he donat particularment la benvinguda per partida doble. Una per vindre a treballar a l'Ajuntament i al Consell Agrari, però també doble perquè hi ha molta gent que està esperant els seus treballs de desbrossament de camins que són fonamentals per a les comunicacions i més ara a l'estiu**».

  

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-rep-el-personal-que-treballara-en-la-millora-dels-camins-agricoles/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-rep-el-personal-que-treballara-en-la-millora-dels-camins-agricoles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-rep-el-personal-que-treballara-en-la-millora-dels-camins-agricoles/ "Linked In")
*   [](mailto:?body=https://aytosagunto.es/va/actualitat/el-consell-agrari-rep-el-personal-que-treballara-en-la-millora-dels-camins-agricoles/)